સૂત્રોના જણાવ્યા અનુસાર, સુરેન્દ્રનગરનો રહેવાસી એવો શુરભા ઝાલા નામનો 26 વર્ષીય યુવક ખાનગી ટ્રાન્સપોર્ટ કંપનીમાં ડ્રાઇવર તરીકે ફરજ બજાવતો હતો.થોડા દિવસ પહેલા શુરભા રાજકોટથી ટ્રકમાં કાર્ટૂનો ભરી નીકળ્યો હતો. તેની સાથે અન્ય લોકો પણ હતા. દરમિયાન રાત્રિના સમયે હાઇવે પર બગોદરા પાસે કાર્ટુનોની ચોરી થઇ હોવાનું શુરભાએ તેના માલિકને જણાવ્યું હતું. જે બાબતે ટ્રાન્સપોર્ટના માલિકે પોલીસ ફરિયાદ નોંધાવી હતી. અમદાવાદ ગ્રામ્ય એલસીબીની ટીમ ચોરીની શંકામાં શુરભા સહિત ત્રણથી ચાર લોકોની અટકાયત કરી બોપલ લોકલ ક્રાઇમ બ્રાન્ચ લાવી હતી.